# புதுச்சேரி சட்டமன்றத் தொகுதிகளின் பட்டியல்



**புதுச்சேரி சட்டமன்றத் தொகுதிகளின் பட்டியல்** (*List of constituencies of the Puducherry Legislative Assembly*) என்பது இந்திய ஒன்றிய பகுதியானபுதுச்சேரி சட்டமன்றத்தின் 30 தொகுதிகளாகும். இது இந்திய ஒன்றியப் பிரதேசமான புதுச்சேரி ஒரே அவையின் சட்டமன்றமாகும். இது புதுச்சேரி, காரைக்கால், மாகே மற்றும் ஏனாம் ஆகிய நான்கு மாவட்டங்களை உள்ளடக்கியது. சட்டமன்றத்தில் 33 இடங்கள் உள்ளன. அவற்றில் 5 இடங்கள் பட்டியல் சாதியைச் சேர்ந்த வேட்பாளர்களுக்காக ஒதுக்கப்பட்டுள்ளன. மேலும் 3 உறுப்பினர்கள் இந்திய அரசால் நியமிக்கப்படுகிறார்கள். 33 உறுப்பினர்களில் 30 பேர் வாக்குரிமையின் அடிப்படையில் மக்களால் நேரடியாக மக்களால் தேர்ந்தெடுக்கப்படுகிறார்கள்.  

## வரலாறு
ஒன்றிய பிரதேசங்கள் அரசு சட்டம், 1963-இன் விதிகளைப் பொறுத்தவரை, சட்டமன்றத்தின் சாதாரணப் பதவிக்காலம் விரைவில் கலைக்கப்படாவிட்டால் ஐந்து ஆண்டுகள் ஆகும். சட்டசபையில் 16 குழுக்கள் உள்ளன.  

2001 இந்திய மக்கள் தொகை கணக்கெடுப்பில் பெறப்பட்ட தரவுகளின் அடிப்படையில் புதுச்சேரியின் நாடாளுமன்ற மற்றும் சட்டமன்றத் தொகுதிகள் இந்திய எல்லை நிர்ணய ஆணையத்தால் மறுவடிவமைப்பு செய்யப்பட்டன. சனவரி 4, 2008 அன்று, அரசியல் விவகாரங்களுக்கான அமைச்சரவைக் குழு எல்லை நிர்ணய ஆணையத்தின் உத்தரவை அமல்படுத்த முடிவு செய்தது. கூடுதலாக, மூன்று உறுப்பினர்களை மத்திய அரசு சட்டமன்றத்திற்கு நியமிக்கலாம்.  

### 1963க்குப் பிறகு எல்லை நிர்ணயம்
ஒன்றிய பிரதேசங்கள் சட்டம், 1963-இன் படி, முப்பது உறுப்பினர்கள் நேரடி வாக்குரிமை மூலம் தேர்ந்தெடுக்கப்படுவார்கள்.1964 ஆகத்து முதல் பாண்டிச்சேரி சட்டமன்றத்தை அமைப்பதற்கான தேர்தல்கள் நடைபெறுவதற்கு முன்பு, தொகுதிகள் எல்லை நிர்ணய ஆணையத்தால் (எல்லை நிர்ணய ஆணையம் சட்டம், 1962 இன் படி) வரையறுக்கப்பட்டன. மேலும் முழுப் பிரதேசமும் 30 ஒற்றை உறுப்பினர் தொகுதிகளாகப் பிரிக்கப்பட்டது. பாண்டிச்சேரி பிராந்தியத்திற்கு 21, காரைக்கால் பிராந்தியத்திற்கு 6, மாகே பிராந்தியத்திற்கு 2 மற்றும் யானம் பிராந்தியத்திற்கு 1. இதில் 5 இடங்கள் பட்டியல் சாதியினருக்கும், பாண்டிச்சேரி பிராந்தியத்தில் நான்கு இடங்களும், காரைக்கால் பிராந்தியத்தில் ஒரு இடம் என ஒதுக்கப்பட்டன. காரைக்கால் மாவட்டத்தின் கீழ் நெடுங்காடு, திருநள்ளாறு, காரைக்கால் வடக்கு, காரைக்கல் தெற்கு மற்றும் நிரவி திருமலைராயன்பட்டினம் ஆகிய 5 சட்டமன்றத் தொகுதிகளைக் கொண்டுள்ளது.  

## தொகுதிகள்

2008ஆம் ஆண்டில் சட்டமன்றத் தொகுதிகளின் எல்லை நிர்ணயம் செய்யப்பட்டதிலிருந்து புதுச்சேரி சட்டமன்றத்தின் தொகுதிகளின் பட்டியல் பின்வருமாறு. தேர்ந்தெடுக்கப்பட்ட 30 தொகுதிகளில், 23 புதுச்சேரி பகுதியினையும், 5 காரைக்கால் பகுதியினையும் மாகே மற்றும் ஏனாம் தலா ஒரு தொகுதியையும் கொண்டுள்ளன. திருபுவனை, ஒசுடு, ஏம்பலம், நெட்டப்பாக்கம் மற்றும் நெடுங்சாடு ஆகிய தொகுதிகள் பட்டியல் சாதியினருக்கு ஒதுக்கப்பட்டுள்ளன.  
**புதுச்சேரி சட்டமன்ற தொகுதிகள்**

| 1 | மண்ணாடிப்பட்டு | பொது | புதுச்சேரி | புதுச்சேரி | 32,324 |
| --- | --- | --- | --- | --- | --- |
| 2 | திருபுவனை | ப. இ. | 32,908 |  |  |
| 3 | ஊசுடு | 32,176 |  |  |  |
| 4 | மங்கலம் | பொது | 38,004 |  |  |
| 5 | வில்லியனூர் | 42,329 |  |  |  |
| 6 | உழவர்கரை | 41,890 |  |  |  |
| 7 | கதிர்காமம் | 34,471 |  |  |  |
| 8 | இந்திரா நகர் | 35,492 |  |  |  |
| 9 | தட்டாஞ்சவாடி | 30,483 |  |  |  |
| 10 | காமராஜ் நகர் | 37,491 |  |  |  |
| 11 | லாஸ்பேட்டை | 32,359 |  |  |  |
| 12 | காலாப்பட்டு | 34,547 |  |  |  |
| 13 | முத்தியால்பேட்டை | 29,924 |  |  |  |
| 14 | ராஜ் பவன் | 26,349 |  |  |  |
| 15 | உப்பளம் | 27,913 |  |  |  |
| 16 | உருளையன்பேட்டை | 24,723 |  |  |  |
| 17 | நெல்லித்தோப்பு | 33,609 |  |  |  |
| 18 | முதலியார்பேட்டை | 35,597 |  |  |  |
| 19 | அரியாங்குப்பம் | 39,001 |  |  |  |
| 20 | மணவெளி | 34,509 |  |  |  |
| 21 | ஏம்பலம் | ப. இ. | 34,810 |  |  |
| 22 | நெட்டப்பாக்கம் | 32,707 |  |  |  |
| 23 | பாகூர் | பொது | 29,762 |  |  |
| 24 | நெடுங்காடு | ப. இ. | காரைக்கால் | 31,494 |  |
| 25 | திருநள்ளாறு | பொது | 31,204 |  |  |
| 26 | காரைக்கால் வடக்கு | 35,598 |  |  |  |
| 27 | காரைக்கால் தெற்கு | 31,891 |  |  |  |
| 28 | நிரவி திருமலைராயன்பட்டினம் | 31,277 |  |  |  |
| 29 | மாகே | மாகே | 31,092 |  |  |
| 30 | யானம் | யானம் | 37,747 |  |  |